               EUROPSKA KOMISIJA
            Bruxelles, 14.9.2016.
            COM(2016) 607 final
            Prijedlog
            ODLUKE EUROPSKOG PARLAMENTA I VIJEĆA
            o izmjeni Odluke (EU) 2015/435 o aktivaciji pričuve za nepredviđene izdatke

               OBRAZLOŽENJE

               1.KONTEKST PRIJEDLOGA

                  Europski parlament i Vijeće 17. prosinca 2014. odlučili su aktivirati pričuvu za nepredviđene izdatke u 2014. kako bi reagirali na nepredviđene okolnosti koje su nastale nakon što je gornja granica za plaćanja za 2014. u okviru višegodišnjeg financijskog okvira početno utvrđena u veljači 2013. te za dopunjavanje odobrenih sredstava za plaćanje u općem proračunu Europske unije za financijsku godinu 2014. iznad gornje granice za plaćanja.

                  Odlukom se iznos aktiviran u 2014. prebija s razlikama u okviru gornjih granica za plaćanja za razdoblje 2018. – 2020. U nacrtu proračuna za 2017. raspoloživa je velika razlika u okviru gornje granice za plaćanja za 2017., a prema srednjoročnoj prognozi plaćanja do 2020. koju je Komisija predstavila u kontekstu preispitivanja VFO-a u sredini programskog razdoblja
                     1
                   povećat će se pritisak na gornje granice za plaćanja za razdoblje 2018. – 2020. Komisija stoga predlaže izmjenu navedene Odluke prebijanjem iznosa aktiviranog u 2014. s razlikama raspoloživima u okviru gornje granice za plaćanja u 2017.

                  Pri aktivaciji pričuve za nepredviđene izdatke u 2014. institucije su u odluku o aktivaciji uključile iznos od 350 milijuna EUR, ali taj iznos nisu prebile, u očekivanju dogovora o postupanju s plaćanjima za posebne instrumente, te su pozvale Komisiju da pravodobno iznese odgovarajući prijedlog. Srednjoročna prognoza plaćanja ukazuje na to da dostatnost gornjih granica za plaćanja ovisi o dogovoru kojim bi se potvrdilo da se odobrena sredstva za plaćanje povezana s posebnim instrumentima unose u proračun iznad gornjih granica za plaćanja na jednak način kao i obveze iz kojih proistječu. Stoga se predlaže da se taj iznos ne prebije.

               Prijedlog

               ODLUKE EUROPSKOG PARLAMENTA I VIJEĆA

               o izmjeni Odluke (EU) 2015/435 o aktivaciji pričuve za nepredviđene izdatke

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  2
               , a posebno njegovu točku 14. drugi podstavak,

               uzimajući u obzir prijedlog Europske komisije,

               budući da:

               (1)Člankom 13. Uredbe Vijeća (EU, Euratom) br. 1311/2013
                  3
                utvrđena je pričuva za nepredviđene izdatke od maksimalno 0,03 % bruto nacionalnog dohotka Unije.

               (2)U skladu s člankom 6. Uredbe (EU, Euratom) br. 1311/2013 Komisija je izračunala apsolutni iznos pričuve za nepredviđene izdatke za 2014.
                  4

               (3)Odlukom (EU) 2015/435
                  5
                Europski parlament i Vijeće aktivirali su pričuvu za nepredviđene izdatke u 2014. kako bi se omogućilo financiranje iznad gornje granice za plaćanja od 3 168 233 715 EUR. Iznos od 350 milijuna EUR u odobrenim sredstvima za plaćanje bio je uključen u aktivaciju pričuve za nepredviđene izdatke ovisno o dogovoru o postupanju s plaćanjima za posebne instrumente. Odlučeno je prebiti iznos od 2 818 233 715 EUR tijekom razdoblja 2018. – 2020. i pozvati Komisiju da pravodobno iznese prijedlog u pogledu preostalog iznosa od 350 milijuna EUR.

               (4)Odobrena sredstva za plaćanje povezana s upotrebom posebnih instrumenata unose se u proračun iznad odgovarajućih gornjih granica za plaćanja višegodišnjeg financijskog okvira. Stoga je pričuvu za nepredviđene izdatke u 2014. potrebno aktivirati samo u ukupnom iznosu od 2 818 233 715 EUR u odobrenim sredstvima za plaćanje te nije potrebno uključiti niti prebiti dodatni iznos od 350 milijuna EUR.

               (5)Prema srednjoročnoj prognozi plaćanja predstavljenoj u kontekstu preispitivanja u sredini razdoblja može se očekivati pritisak na godišnje gornje granice za plaćanja u razdoblju 2018. – 2020.

               (6)U nacrtu proračuna za 2017. raspoloživa je razlika do gornje granice za plaćanja od 9,6 milijardi EUR, što omogućuje prebijanje punog iznosa aktiviranog u 2014.

               (7)Odluku (EU) 2015/435 trebalo bi stoga na odgovarajući način izmijeniti,

               DONIJELI SU OVU ODLUKU:

               Članak 1.

               Odluka (EU) 2015/435 mijenja se kako slijedi:

               1.
                     Članak 1. zamjenjuje se sljedećim:

               „Članak 1.

               Za opći proračun Europske unije za financijsku godinu 2014. aktivira se pričuva za nepredviđene izdatke u iznosu od 2 818 233 715 EUR u odobrenim sredstvima za plaćanje iznad gornje granice za plaćanja višegodišnjeg financijskog okvira.”;

               2.
                     Članak 2. zamjenjuje se sljedećim:

               „Članak 2.

               Iznos od 2 818 233 715 EUR prebija se s razlikom u okviru gornje granice za plaćanja za 2017.”.

               Članak 2.

               Ova Odluka stupa na snagu dvadesetog dana od dana objave u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  COM(2016)603 od 14.9.2016.

                     (2)
                  SL C 373, 20.12.2013., str. 1.

                     (3)
                  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

                     (4)
                  Komunikacija Komisije Vijeću i Europskom parlamentu od 20. prosinca 2013. Tehnička prilagodba financijskog okvira za 2014. u skladu s kretanjima BND-a (COM(2013) 928).

                     (5)
                  Odluka (EU) 2015/435 Europskog parlamenta i Vijeća od 17. prosinca 2014. o aktivaciji pričuve za nepredviđene izdatke (SL L 72, 17.3.2015., str. 4.).


               EUROPSKA KOMISIJA
            Bruxelles, 16.12.2015.
            COM(2015) 661 final
            2015/0301(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzetiu Zajedničkom odboru EGP-a o izmjeni Priloga XX. (Okoliš) Sporazumu o EGP-u(emisije CO2)

               OBRAZLOŽENJE

               1.KONTEKST PRIJEDLOGA

               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora u Sporazum o EGP-u uključiti cjelokupno relevantno zakonodavstvo EU-a u što kraćem roku nakon njegova donošenja.

               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA

               Nacrtom Odluke Zajedničkog odbora EGP-a (priloženog predloženoj Odluci Vijeća) želi se izmijeniti Prilog XX. (Okoliš) Sporazumu o EGP-u kako bi se uredbe (EZ) br. 443/2009, (EU) br. 1014/2010, (EU) br. 63/2011, (EU) br. 725/2011, (EU) br. 429/2012, (EU) br. 396/2013, (EU) br. 397/2013, (EU) br. 333/2014 i (EU) br. 6/2015 ugradile u Sporazum o EGP-u.

               Države članice EGP-a i EFTA-e zahtijevaju prilagodbe koje nadilaze puke tehničke prilagodbe.

               Obrazloženje glavnih zahtijevanih prilagodbi i predloženog rješenja

               Uredbom (EZ) br. 443/2009 utvrđuje se sustav standardnih vrijednosti emisija za nove osobne automobile. Nacrtom Odluke Zajedničkog odbora sustav EU-a širi se na države članice EGP-a i EFTA-e kako bi se njime obuhvatile sve države EGP-a.

               Premije za prekomjerne emisije, članak 9. stavak 1. Uredbe (EZ) br. 443/2009, kako su navedene u prilagodbi (i) Odluke Zajedničkog odbora

               Tekst prilagodbe uvršten je kako bi Nadzorno tijelo EFTA-e proizvođačima u državama članicama EGP-a i EFTA-e moglo zaračunati premije za prekomjerne emisije.

               Premije za nove osobne automobile prodane u EU-u odnosno državama članicama EGP-a i EFTA-e bit će zaračunate solidarno. Stoga se premije trebaju raspodijeliti među državama članicama EU-a i državama članicama EFTA-e.

               Radi proporcionalne raspodjele premija na temelju udjela novih osobnih automobila registriranih u EU-u odnosno državama članicama EFTA-e u odnosu na ukupan broj novih osobnih automobila registriranih u EGP-u predlaže se ključ raspodjele.

               Naplata premija za prekomjerne emisije, članak 9. stavak 3. Uredbe (EZ) br. 443/2009, kako je navedena u prilagodbi (j) Odluke Zajedničkog odbora

               Člankom 9. stavkom 3. Komisiji se pruža pravna osnova za utvrđivanje metoda naplate premija za prekomjerne emisije. Te su metode utvrđene Odlukom Komisije 2012/100/EU
                  1
               . Budući da prema Sporazumu o EGP-u postoji zasebno nadzorno tijelo i zaseban sustav nadzora, uvršten je tekst prilagodbe kako bi se Nadzornom tijelu EFTA-e omogućilo utvrđivanje metoda naplate premija za prekomjerne emisije. Te se metode temelje na metodama Komisije.

               Dodjela premija za prekomjerne emisije, članak 9. stavak 4. Uredbe (EZ) br. 443/2009, kako je navedena u prilagodbi (k) Odluke Zajedničkog odbora

               U članku 9. stavku 4. navedeno je da se premije za prekomjerne emisije smatraju prihodom općeg proračuna EU-a.

               Tekst prilagodbe uvršten je kako bi države članice EFTA-e mogle odrediti dodjele iznosa premija za prekomjerne emisije koje im pripadaju.

               Primjenjivost Uredbe (EZ) br. 443/2009 na Lihtenštajn, kako je navedena u prilagodbi (n) Odluke Zajedničkog odbora

               Na dugogodišnje, vrlo bliske povijesne veze Lihtenštajna i Švicarske uvelike je utjecao Ugovor o carini i valuti (kojim je uspostavljena carinska i valutna unija tih dviju država) sklopljen 1923. (LGBl. 1923. br. 24). Ugovor o carini i valuti sa Švicarskom ima velik utjecaj i na ekološke i fiskalne strategije Lihtenštajna. Mnoge švicarske odredbe o zaštiti okoliša, prema Ugovoru o carini i valuti, izravno se primjenjuju u Lihtenštajnu ili se, na temelju bilateralnih ugovora tih dviju zemalja, uvrštavaju u zakonodavstvo Lihtenštajna.

               U tom kontekstu Lihtenštajn traži da bude izuzet iz primjene Uredbe (EZ) br. 443/2009, s obzirom na to da će primjenom švicarskog programa za smanjenje učinka emisija u Lihtenštajnu biti postignuti isti ciljevi koji su određeni zakonodavstvom EU-a.

               3.PRAVNI ELEMENTI PRIJEDLOGA

               Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da Vijeće utvrđuje stajalište o takvim odlukama koje je potrebno donijeti u ime Unije, na prijedlog Komisije.

               Komisija Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga što prije moći predstaviti Zajedničkom odboru EGP-a.

               2015/0301 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti
                  u Zajedničkom odboru EGP-a o izmjeni Priloga XX. (Okoliš) Sporazumu o EGP-u
                  (emisije CO2)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. i članak 218. stavak 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  2
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  3
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog XX. (Okoliš) Sporazumu o EGP-u.

               (3)Uredbu (EZ) br. 443/2009 Europskog parlamenta i Vijeća
                  4
                potrebno je ugraditi u Sporazum o EGP-u.

               (4)Uredbu Komisije (EU) br. 1014/2010
                  5
                potrebno je ugraditi u Sporazum o EGP-u.

               (5)Uredbu Komisije (EU) br. 63/2011
                  6
                potrebno je ugraditi u Sporazum o EGP-u.

               (6)Provedbenu uredbu Komisije (EU) br. 725/2011
                  7
                potrebno je ugraditi u Sporazum o EGP-u.

               (7)Provedbenu uredbu Komisije (EU) br. 429/2012
                  8
                potrebno je ugraditi u Sporazum o EGP-u.

               (8)Provedbenu uredbu Komisije (EU) br. 396/2013
                  9
                potrebno je ugraditi u Sporazum o EGP-u.

               (9)Uredbu Komisije (EU) br. 397/2013
                  10
                potrebno je ugraditi u Sporazum o EGP-u.

               (10)Uredbu (EZ) br. 333/2014 Europskog parlamenta i Vijeća
                  11
                potrebno je ugraditi u Sporazum o EGP-u.

               (11)Delegiranu uredbu Komisije (EU) br. 2015/6
                  12
                potrebno je ugraditi u Sporazum o EGP-u.

               (12)Uredbom (EZ) br. 443/2009 stavlja se izvan snage Odluka br. 1753/2000/EZ Europskog Parlamenta i Vijeća
                  13
               , koja je ugrađena u Sporazum o EGP-u i koju stoga treba staviti izvan snage sukladno Sporazumu o EGP-u.

               (13)Prilog XX. (Okoliš) Sporazumu o EGP-u trebalo bi stoga na odgovarajući način izmijeniti,

               (14)Stajalište Unije u okviru Zajedničkog odbora EGP-a trebalo bi se temeljiti na priloženom nacrtu Odluke,

               DONIJELO JE OVU ODLUKU:

               Članak 1.

               Stajalište koje je potrebno donijeti u Zajedničkom odboru EGP-a, u ime Europske unije, o predloženoj izmjeni Priloga XX. (Okoliš) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Komisije 2012/100/EU od 17. veljače 2012. o metodama naplate premija za prekomjerne emisije CO2 iz novih osobnih automobila u skladu s Uredbom (EZ) br. 443/2009 Europskog parlamenta i Vijeća, SL L 47, 18.2.2012., str. 71.

                     (2)
                  SL L 305, 30.11.1994., str. 6.

                     (3)
                  SL L 1, 3.1.1994., str. 3.

                     (4)
                  Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (SL L 140, 5.6.2009., str. 1.).

                     (5)
                  Uredba Komisije (EU) br. 1014/2010 od 10. studenoga 2010. o praćenju i dostavi podataka o registraciji novih osobnih automobila u skladu s Uredbom (EZ) br. 443/2009 Europskoga parlamenta i Vijeća (SL L 293, 11.11.2010., str. 15.).

                     (6)
                  Uredba Komisije (EU) br. 63/2011 od 26. siječnja 2011. o utvrđivanju detaljnih odredaba za primjenu odstupanja od ciljeva za specifične emisije CO2 u skladu s člankom 11. Uredbe (EZ) br. 443/2009 Europskog parlamenta i Vijeća (SL L 23, 27.1.2011., str. 16.).

                     (7)
                  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).

                     (8)
                  Provedbena uredba Komisije (EU) br. 429/2012 od 22. svibnja 2012. o izmjeni Uredbe (EU) br. 1014/2010 za potrebe propisivanja zajedničkog formata za prijavu pogrešaka za proizvođače osobnih automobila (SL L 132, 23.5.2012., str. 11.).

                     (9)
                  Provedbena uredba Komisije (EU) br. 396/2013 od 30. travnja 2013. o izmjeni Uredbe (EU) br. 1014/2010 o određenim zahtjevima za praćenje emisija CO2 iz novih osobnih automobila (SL L 120, 1.5.2013., str. 1.).

                     (10)
                  Uredba Komisije (EU) br. 397/2013 od 30. travnja 2013. o izmjeni Uredbe (EZ) br. 443/2009 Europskog parlamenta i Vijeća o praćenju emisija CO2 iz novih osobnih automobila (SL L 120, 1.5.2013., str. 4.).

                     (11)
                  Uredba (EU) br. 333/2014 Europskog parlamenta i Vijeća od 11. ožujka 2014. o izmjeni Uredbe (EZ) br. 443/2009 radi utvrđivanja načinâ za postizanje cilja smanjenja emisija CO2 iz novih osobnih automobila do 2020. (SL L 103, 5.4.2014., str. 15.).

                     (12)
                  Delegirana uredba Komisije (EU) 2015/6 od 31. listopada 2014. o izmjeni Priloga I. Uredbi (EZ) br. 443/2009 Europskog parlamenta i Vijeća kako bi se uzela u obzir promjena mase novih osobnih automobila registriranih 2011., 2012. i 2013. (SL L 3, 7.1.2015., str. 1.).

                     (13)
                  Odluka br. 1753/2000/EZ Europskog parlamenta i Vijeća od 22. lipnja 2000. o uvođenju sustava za praćenje prosječnih specifičnih emisija CO2 iz novih osobnih automobila (SL L 202, 10.8.2000., str. 1.).

    ---documentbreak---

               EUROPSKA KOMISIJA
            Bruxelles, 16.12.2015.
            COM(2015) 661 final
            PRILOG
            ODLUKA ZAJEDNIČKOG ODBORA EGP-a br. …/2015od
            o izmjeni Priloga XX. (Okoliš) Sporazumu o EGP-u

               uzprijedlog Odluke Vijeća
            o stajalištu koje u ime Europske unije treba zauzetiu Zajedničkom odboru EGP-a o izmjeni Priloga XX. (Okoliš) Sporazumu o EGP-u(emisije CO2)

               PRILOG

                  ODLUKA ZAJEDNIČKOG ODBORA EGP-A br. …/2015
                  od

                  o izmjeni Priloga XX. (Okoliš) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila
                  1
                potrebno je ugraditi u Sporazum o EGP-u.

               (2)Uredbu Komisije (EU) br. 1014/2010 od 10. studenoga 2010. o praćenju i dostavi podataka o registraciji novih osobnih automobila u skladu s Uredbom (EZ) br. 443/2009 Europskoga parlamenta i Vijeća
                  2
                potrebno je ugraditi u Sporazum o EGP-u.

               (3)Uredbu Komisije (EU) br. 63/2011 od 26. siječnja 2011. o utvrđivanju detaljnih odredaba za primjenu odstupanja od ciljeva za specifične emisije CO2 u skladu s člankom 11. Uredbe (EZ) br. 443/2009 Europskog parlamenta i Vijeća
                  3
                potrebno je ugraditi u Sporazum o EGP-u.

               (4)Provedbenu uredbu Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća
                  4
                potrebno je ugraditi u Sporazum o EGP-u.

               (5)Provedbenu uredbu Komisije (EU) br. 429/2012 od 22. svibnja 2012. o izmjeni Uredbe (EU) br. 1014/2010 za potrebe propisivanja zajedničkog formata za prijavu pogrešaka za proizvođače osobnih automobila
                  5
                potrebno je ugraditi u Sporazum o EGP-u.

               (6)Provedbenu uredbu Komisije (EU) br. 396/2013 od 30. travnja 2013. o izmjeni Uredbe (EU) br. 1014/2010 o određenim zahtjevima za praćenje emisija CO2 iz novih osobnih automobila
                  6
                potrebno je ugraditi u Sporazum o EGP-u.

               (7)Uredbu Komisije (EU) br. 397/2013 od 30. travnja 2013. o izmjeni Uredbe (EZ) br. 443/2009 Europskog parlamenta i Vijeća o praćenju emisija CO2 iz novih osobnih automobila
                  7
                potrebno je ugraditi u Sporazum o EGP-u.

               (8)Uredbu (EU) br. 333/2014 Europskog parlamenta i Vijeća od 11. ožujka 2014. o izmjeni Uredbe (EZ) br. 443/2009 radi utvrđivanja načinâ za postizanje cilja smanjenja emisija CO2 iz novih osobnih automobila do 2020.
                  8
                potrebno je ugraditi u Sporazum o EGP-u.

               (9)Delegiranu uredbu Komisije (EU) 2015/6 od 31. listopada 2014. o izmjeni Priloga I. Uredbi (EZ) br. 443/2009 Europskog parlamenta i Vijeća kako bi se uzela u obzir promjena mase novih osobnih automobila registriranih 2011., 2012. i 2013.
                  9
                potrebno je ugraditi u Sporazum o EGP-u.

               (10)Uredbom (EZ) br. 443/2009 stavlja se izvan snage Odluka br. 1753/2000/EZ Europskog Parlamenta i Vijeća
                  10
               , koja je ugrađena u Sporazum o EGP-u i koju stoga treba staviti izvan snage sukladno Sporazumu o EGP-u.

               (11)Prilog XX. Sporazumu o EGP-u potrebno je na odgovarajući način izmijeniti,

               DONIO JE SLJEDEĆU ODLUKU:

               Članak 1.

               Prilog XX. Sporazumu o EGP-u mijenja se kako slijedi:

               1.Tekst točke 21.ae (Odluka br. 1753/2000/EZ Europskog parlamenta i Vijeća) zamjenjuje se sljedećim:

               „32009 R 0443: Uredba (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (SL L 140, 5.6.2009., str. 1.), kako je izmijenjena:

               –32013 R 0397: Uredbom Komisije (EU) br. 397/2013 od 30. travnja 2013. (SL L 120, 1.5.2013., str. 4.),

               –32014 R 0333: Uredbom (EU) br. 333/2014 Europskog parlamenta i Vijeća od 11. ožujka 2014. (SL L 103, 5.4.2014., str. 15.),

               –32015 R 0006: Delegiranom uredbom Komisije (EU) br. 2015/6 od 31. listopada 2014. (SL L 3, 7.1.2015., str. 1.).

               Za potrebe ovog Sporazuma odredbe te Uredbe tumače se uz sljedeće prilagodbe:

               (a)u članku 7. stavku 2. dodaje se sljedeći podstavak:

               „Ako udruženje uključuje samo proizvođače iz država članica EFTA-e, proizvođači dostavljaju informacije Nadzornom tijelu EFTA-e. Ako udruženje uključuje barem jednog proizvođača iz država članica EU-a i barem jednog proizvođača iz država članica EFTA-e, proizvođači dostavljaju informacije Komisiji i Nadzornom tijelu EFTA-e.”;

               (b)u članku 7. stavku 3. dodaje se sljedeći podstavak:

               „Nadzorno tijelo EFTA-e obavješćuje proizvođače iz država članica EFTA-e.”;

               (c)u članku 7. stavku 4. dodaje se sljedeći podstavak:

               „Ako udruženje uključuje samo proizvođače iz država članica EFTA-e, proizvođači zajednički obavješćuju Nadzorno tijelo EFTA-e. Ako udruženje uključuje ili bude prošireno tako da uključuje barem jednog proizvođača iz država članica EU-a i barem jednog proizvođača iz država članica EFTA-e, proizvođači zajednički obavješćuju Komisiju i Nadzorno tijelo EFTA-e.”;

               (d)u članku 7. stavku 5. riječi „članci 81. i 82. Ugovora” tumače se kao „članci 53. i 54. Sporazuma o EGP-u”, a riječ „Zajednica” kao „EGP”;

               (e)u članku 7. stavku 7. i članku 10. stavku 1. nakon riječi „Komisija” umeću se riječi „i Nadzorno tijelo EFTA-e”;

               (f)podaci koje dostave države članice EFTA-e također se pohranjuju u središnjem registru iz članka 8. stavka 4.;

               (g)u članku 8. stavku 4. dodaje se sljedeći podstavak:

               „Nadzorno tijelo EFTA-e vrši izračune navedene u podstavku 1. za proizvođače iz država članica EFTA-e i obavješćuje proizvođače u skladu s drugim podstavkom.”;

               (h)ne dovodeći u pitanje Protokol 1. uz Sporazum, u članak 8. stavke 5. i 6., članak 11. stavak 3., stavak 4. treći i četvrti podstavak, stavke 5. i 6. te članak 12. stavak 4. nakon riječi „Komisija” umeću se riječi „ili Nadzorno tijelo EFTA-e, ovisno o slučaju”;

               (i)u članku 9. stavku 1. dodaju se sljedeći podstavci:

               „Nalazi li se proizvođač ili voditelj udruženja u jednoj od država članica EFTA-e, Nadzorno tijelo EFTA-e određuje premiju za prekomjerne emisije.

               Iznosi premija za prekomjerne emisije raspodjeljuju se između Komisije i Nadzornog tijela EFTA-e proporcionalno udjelu novih osobnih automobila registriranih u EU-u odnosno državama članicama EFTA-e u odnosu na ukupan broj novih osobnih automobila registriranih u EGP-u.”;

               (j)u članku 9. stavku 3. dodaju se sljedeći podstavci:

               „Europska komisija koristi se utvrđenim metodama naplate premija za prekomjerne emisije iz stavka 1., kako je propisano Odlukom Komisije 2012/100/EU, i kad je riječ o registracijama proizvođača iz država članica EFTA-e sa sjedištem / poslovnim nastanom u EU-u.

               Nadzorno tijelo EFTA-e utvrđuje metode naplate premija za prekomjerne emisije iz stavka 1. Te se metode temelje na metodama Komisije.”;

               (k)u članku 9. stavku 4. dodaje se sljedeći podstavak:

                „Za države članice EFTA-e, države članice EFTA-e odlučuju o dodjeli iznosa premija za prekomjerne emisije.”;

               (l)ne dovodeći u pitanje Protokol 1. uz Sporazum, u članak 11. stavak 2. i stavak 4. drugi podstavak nakon riječi „Komisiji” umeću se riječi „ili, u slučaju proizvođača iz država članica EFTA-e, Nadzornom tijelu EFTA-e”.;

               (m)ne dovodeći u pitanje Protokol 1. uz Sporazum, u članak 12. stavak 3. nakon riječi „Komisiji” umeću se riječi „ili, u slučaju dobavljača ili proizvođača iz država članica EFTA-e, Nadzornom tijelu EFTA-e”;

               (n)Uredba se ne primjenjuje na Lihtenštajn.”

               2.Nakon točke 21.ae (Odluka br. 1753/2000/EZ Europskog parlamenta i Vijeća) umeće se sljedeće:

               „21.aea32011 R 0063: Uredba Komisije (EU) br. 63/2011 od 26. siječnja 2011. o utvrđivanju detaljnih odredaba za primjenu odstupanja od ciljeva za specifične emisije CO2 u skladu s člankom 11. Uredbe (EZ) br. 443/2009 Europskog parlamenta i Vijeća (SL L 23, 27.1.2011., str. 16.).

               Za potrebe ovog Sporazuma, Uredba se tumači uz sljedeće prilagodbe:

               (a)ne dovodeći u pitanje Protokol 1. uz Sporazum, u članak 7. stavak 1. nakon riječi „Komisija” umeću se riječi „ili Nadzorno tijelo EFTA-e, ovisno o slučaju”;

               (b)članak 7. stavak 2. i adresa e-pošte navedena u Prilogu I. ne primjenjuju se na Nadzorno tijelo EFTA-e.

               21.aeb32011 R 0725: Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).

               Za potrebe ovog Sporazuma, Uredba se tumači uz sljedeću prilagodbu:

               ne dovodeći u pitanje Protokol 1. uz Sporazum, u članak 3. točku (d) te članke 4., 10., 11. i 12. nakon riječi „Komisija” umeću se riječi „ili Nadzorno tijelo EFTA-e, ovisno o slučaju”.

               21.aec32010 R 1014: Uredba Komisije (EU) br. 1014/2010 od 10. studenoga 2010. o praćenju i dostavi podataka o registraciji novih osobnih automobila u skladu s Uredbom (EZ) br. 443/2009 Europskoga parlamenta i Vijeća (SL L 293, 11.11.2010., str. 15.), kako je izmijenjena:

               –32012 R 0429: Provedbenom uredbom Komisije (EU) br. 429/2012 od 22. svibnja 2012. (SL L 132, 23.5.2012., str. 11.),

               –32013 R 0396: Provedbenom uredbom Komisije (EU) br. 396/2013 od 30. travnja 2013. (SL L 120, 1.5.2013., str. 1.).

               Za potrebe ovog Sporazuma odredbe te Uredbe tumače se uz sljedeće prilagodbe:

               (a)u članke 8. i 9. nakon riječi „Komisiji” umeću se riječi „ili, u slučaju proizvođača iz država članica EFTA-e, Nadzornom tijelu EFTA-e”;

               (b)članak 9. stavak 5. ne primjenjuje se na Nadzorno tijelo EFTA-e.”

               Članak 2.

               Vjerodostojni su tekstovi uredbi (EZ) br. 443/2009, (EU) br. 1014/2010, (EU) br. 63/2011, (EU) br. 397/2013 i (EU) br. 333/2014, zatim provedbenih uredbi (EU) br. 725/2011, (EU) br. 429/2012 i (EU) br. 396/2013 te Delegirane uredbe (EU) br. 2015/6 na islandskom i norveškom jeziku, koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana*.

                  11Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  SL L 140, 5.6.2009., str. 1.

                     (2)
                  SL L 293, 11.11.2010., str. 15.

                     (3)
                  SL L 23, 27.1.2011., str. 16.

                     (4)
                  SL L 194, 26.7.2011., str. 19.

                     (5)
                  SL L 132, 23.5.2012., str. 11.

                     (6)
                  SL L 120, 1.5.2013., str. 1.

                     (7)
                  SL L 120, 1.5.2013., str. 4.

                     (8)
                  SL L 103, 5.4.2014., str. 15.

                     (9)
                  SL L 3, 7.1.2015., str. 1.

                     (10)
                  SL L 202, 10.8.2000., str. 1.

                     (11)
                  [Ustavni zahtjevi nisu navedeni.] [Ustavni su zahtjevi navedeni.]